rejauldu/bengali-wikipedia huggingface dataset:
বাচ্চার বয়স নির্নয় একটি যুক্তি ধাঁধা, প্রথম দেখায় যেটিতে অপর্যাপ্ত তথ্য আছে বলে মনে হয়, কিন্তু গভীরভাবে বিশ্লেষণ করলে সমাধানে পৌছানো সম্ভব।  ধাঁধা একজন আদমশুমার জনৈক ভদ্রমহিলার কাছে তার বাচ্চাদের সম্পর্কে তথ্য চায়। ভদ্রমহিলা উত্তর দেয়, "আমার তিন সন্তান, এদের বয়সের গুনফল ৭২, যোগফল এই বাড়ির দরজায় লেখা সংখ্যাটি।" আদমশুমার কিছু হিসেব করে, তারপর দাবি করে বাচ্চা তিনটির বয়স নির্ণয় করার জন্য পর্যাপ্ত তথ্য তার কাছে নেই। ভদ্রমহিলা এরপর বাড়ির ভেতর চলে যায়, কিন্তু যাবার আগে আদমশুমারকে উদ্দেশ্য করে বলে, "আমার বড় সন্তান হামের কারণে বিছানায় পড়ে আছে, আমার এখন ওর কাছে যাওয়া প্রয়োজন।" ভদ্রমহিলার এই উত্তরে সন্তুষ্ট হয়ে আদমশুমারটি চলে যায়।  সমস্যাটিকে অনেকভাবে উপস্থাপন করা হয়, যেখানে মুল সমস্যাটি একই থাকে, শুধু ভিন্ন ভিন্ন যোগফল, বয়স, বড় সন্তান ভাল দাবাড়ু। এই ধরনের পরিবর্তন করে উপস্থাপন করা হয়।  ধাধাটির আরেকটি সংস্করণে বয়সের গুনফল ৩৬ ব্যবহার করা হয়, এই সংস্করণের জন্য সমাধানও ভিন্ন হয়।   সমাধান   যোগফল ৭২ এর জন্য   ৭২-এর মৌলিক উৎপাদক-গুলো হল  ২, ২, ২, ৩, ৩; অন্যকথায়,   সম্ভাব্য সমাধানগুলো নিম্নরূপ;  প্রথম বাচ্চার বয়স  দ্বিতীয় বাচ্চার বয়স  তৃতীয় বাচ্চার বয়স  যোগফল ১১৭২৭৪১২৩৬৩৯১৩২৪২৮১৪১৮২৩১৬১২১৯১৮ ৯১৮২২১৮২২২৩১২১৭২৪ ৯১৫২৬ ৬১৪৩৩ ৮১৪৩৪ ৬১৩  আদমশুমারের কথা অনুসারে শুধুমাত্র বয়সের যোগফল জানলেই বয়স নির্ণয় সম্ভব নয়, এ থেকে বোঝা যায় একই যোগফল বিশিষ্ট একাধিক সমাধান সম্ভব।  একই যোগফল বিশিষ্ট সমাধান সেট আছে শুধু দুটি:  ক.   খ.   প্রথম ক্ষেত্রে কোন একমাত্র "বড়" সন্তান নেই, বড় দুইজনেরই বয়স সমান- ৬ বছর। যেহেতু একজনমাত্র "বড়" সন্তানের কথা আগেই বলা হয়েছে, তাই দ্বিতীয় সেটটিই এক্ষেত্রে সঠিক সমাধান।   যোগফল ৩৬-এর জন্য  ৩৬-এর মৌলিক উৎপাদকগুলো হল ২, ২, ৩, ৩ সম্ভাব্য সমাধানগুলো নিম্নরূপ;  প্রথম বাচ্চার বয়স  দ্বিতীয় বাচ্চার বয়স  তৃতীয় বাচ্চার বয়স  যোগফল১১৩৬৩৮১২১৮২১১৩১২১৬১৪ ৯১৪১৬ ৬১৩২২ ৯১৩২৩ ৬১১৩৩ ৪১০  আগেই উল্লেখিত যুক্তি অনুসারে বলা যায় এক্ষেত্রে দরজায় লেখা সংখ্যাটি ১৩, এবং তিনজনের বয়স ৯,২ এবং ২ বছর।  তথ্যসূত্র  বিষয়শ্রেণী:Logic puzzles
জন কবির একজন বাংলাদেশি অভিনেতা, মডেল এবং সঙ্গীত শিল্পী। তিনি বর্তমানে সাইকেডেলিক রক ব্যান্ড ইন্ডালোর মূল গায়ক এবং গিটারিস্ট। এছাড়াও তিনি বাংলাদেশি অল্টারনেটিভ রক এবং গ্রুঞ্জ ব্যান্ড ব্ল্যাকের একজন প্রতিষ্ঠাকালীন সদস্য এবং প্রাক্তন ফ্রন্টম্যান।   ব্যক্তিগত ও কর্মজীবন  ১৯৮১ সালের ১০ জুলাই ঢাকায় জন্মগ্রহণ করেন জন কবির। তিনি আদমজী ক্যান্টমেন্ট কলেজ থেকে উচ্চমাধ্যমিক ও নর্থ সাউথ বিশ্ববিদ্যালয় থেকে স্নাতক সম্পন্ন করেন। তিনি অনেক ছোটবেলা থেকেই সঙ্গীতের প্রতি অনুপ্রাণিত ছিলেন এবং ৯০ এর দশকের শেষের তার স্কুলের বন্ধুদের নিয়ে বিভিন্ন গানের কাভার করা শুরু করেন।   ব্ল্যাক (১৯৯৭ - ২০১১)  জন ৯০ এর দশকের শেষের দিকে উইল্‌স‌ লিট্‌ল ফ্লাওয়ার স্কুল এন্ড কলেজের দুই বন্ধু মুশফিক জাহান ও টনি ভিনসেন্টের সাথে জ্যামিং শুরু করেন। তারা ক্যাসেটে পার্ল জ্যাম, স্টোন টেম্পল পাইলটস এবং সাউন্ডগার্ডেনের মতো ব্যান্ডের গান শুনতেন। এই ব্যান্ডগুলো তাদের পরবর্তি সঙ্গীত কর্মজীবনে অনেক বেশি অনুপ্রাণিত করেছিল। মুশফিক আর টনির সাথে ১৯৯৭ সালে জন অল্টারনেটিভ রক ব্যান্ড ব্ল্যাক গঠন করেন। মুশফিক ছিলেন লিড গিটারিস্ট, টনি ছিলেন ড্রামার এবং জন ছিলেন কণ্ঠশিল্পী ও গিটারিস্ট। পরবর্তিতে তাহসান খান, আসিফ হক সহ আরও অনেকেই এই ব্যান্ডের সাথে যুক্ত হয়েছিল। ২০০১ সালে ইশা খান দুরের ছাড়পত্র অ্যালবামে তাদের প্রথম গান এবং ২০০২ সালে তাদের নিজস্ব প্রথম অ্যালবাম "আমার পৃথিবী" প্রকাশ করে'। ২০১১ সালে জন সঙ্গীত জগত থেকে বিরতি নিতে চেয়েছিলেন কিন্তু ব্যান্ডের আর্থিক অসঙ্গতির কথা ভেবে অন্যান্য সদস্যদের মত ভিন্ন ছিল। অনির্দিষ্টকালের জন্য সঙ্গীত থেকে বিরতি নেওয়া নিয়ে ব্যান্ডের মধ্যে দন্দ্বের কারণে জন ব্যান্ড ছেড়ে চলে যান।   ইন্ডালো (২০১২ - বর্তমান)  ব্ল্যাক ব্যান্ড ছাড়ার পরে জন সঙ্গীত অন্বেষণ শুরু করেন, বিভিন্ন দেশের কনসার্ট এবং সঙ্গীতানুষ্ঠানে যাওয়া শুরু করেন। সে তার পুরনো বন্ধু জুবায়ের হোসেনের সাথে আবার জ্যামিং শুরু করেন। তাদের একই ধরনের সঙ্গীতের প্রতি আগ্রহ ছিল এবং একসাথে তাদের প্রিয় গানগুলো কভার করতে শুরু করলেন। এরপর ২০১২ সালে জন বার্ট নন্দিত আরেং, জুবায়ের হোসেন এবং ডিও হকের সাথে রক ব্যান্ড ইন্দালো প্রতিষ্ঠা করেন। ২০১৫ সালে এই ব্যান্ড তাদের প্রথম অ্যালবাম "কখন কিভাবে কে জানে" প্রকাশ করে।   অভিনয়  জনের অভিনয়ের প্রতি তেমন কোনো অনুপ্রেরণা বা আবেগ কিছুই ছিল না। ২০০৬ সালে তার কাছে অফবিট টেলিফিল্মে অভিনয় করার প্রস্তাব আসলে তিনি প্রথমে চেয়েছিলেন প্রত্যাখ্যান করতে, তবে পরবর্তিতে রাজি হন অভিনয় করতে। তিনি এই টেলিফিল্মের পর অভিনয়ের প্রতি অনেকটা অনুপ্রাণিত হন এবং ২০১৪ সাথে তিনি বছরে দুই থেকে তিনটা টেলিফিল্মে অভিনয় করার সিদ্ধান্ত নেন।   তথ্যসূত্র   বিষয়শ্রেণী:১৯৮১-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী গায়ক বিষয়শ্রেণী:বাংলাদেশী অভিনেতা বিষয়শ্রেণী:বাংলাদেশী পুরুষ মডেল বিষয়শ্রেণী:বাংলাদেশী রক সঙ্গীতশিল্পী বিষয়শ্রেণী:সেন্ট যোসেফ উচ্চ মাধ্যমিক বিদ্যালয়ের প্রাক্তন শিক্ষার্থী
সান্তা ক্লারার যুদ্ধ ১৯৫২ সালের ডিসেম্বারের শেষের দিকে হয়েছিল যার দ্বারা চে গেভারার নেতৃত্বে বিপ্লবীরা কিউবান শহর সান্তা ক্লারা দখল করে নেয়। যুদ্ধটি জেনারেল ফুলগেনসিও বাতিস্তার শাসনের বিরুদ্ধে বিদ্রোহীদের চূড়ান্ত বিজয় ছিল। শহরটি জেতার ১২ ঘণ্টার মধ্যে, বাতিস্তা কিউবা থেকে পালিয়ে যায় এবং ফিদেল কাস্ত্রোর বাহিনী সামগ্রিক বিজয় দাবি করে। যুদ্ধের ঘটনাটি কিউবার সরকারী মুদ্রা - ৩ কনভার্টিবল পেসোতে বর্ণিত আছে।   তথ্যসূত্র    বহিঃসংযোগ   Photographs of the Armored train surrender in Santa Clara by Latin American Studies  A Front-Row Seat To Witness The Battle Of Santa Clara by Felipe Yanes, Tampa Tribune, January 25, 2009  Che's Last Stand by Ed Ewing, The Guardian, December 31, 2008   An eye witness account by the president of Antillian College, a Seventh-day Adventist institution located across the road from the Central University. Brown tells of meeting Commander চে গেভারা and the college's choir sang at a special ceremony held at the Central University with the new premier, ফিদেল কাস্ত্রো, in the audience.  বিষয়শ্রেণী:চে গেভারা বিষয়শ্রেণী:কিউবা বিপ্লব
থাম্ব|আবেদ টনি আরেফিন আবেদ টনি আরেফিন (২৩ এপ্রিল, ১৯৬২–১ মে , ২০০০) একজন প্রভাবশালী গ্রাফিক ডিজাইনার ছিলেন। যিনি ৯০-এর দশকে অনেক সূক্ষ্ম-শিল্প ক্যাটালগ ডিজাইন করেতেন। তিনি সমসাময়িক আর্ট ম্যাগাজিন ফ্রিজের প্রধান শিল্প পরিচালক ছিলেন।Steven Heller, New York Times ). Retrieved 05 March, 2010.   প্রাথমিক জীবন  আরেফিন ১৯৬২ সালে করাচি, পাকিস্তানে জন্মগ্রহণ করেন। দেশ স্বাধীনের পর ঢাকা, বাংলাদেশে আসেন। পরবর্তীতে তার বাবা-মায়ের সঙ্গে তিনি লন্ডন এ যান।   পেশা  বোম ম্যাগাজিনের জন্য কাজ করার জন্য আরেফিন নিউ ইয়র্কে চলে যান।    তথ্যসূত্র    বহিঃসংযোগ   এনওয়াই টাইমস অনুদৈর্ঘ্য  বিষয়শ্রেণী:বাংলাদেশী শিল্প নির্দেশক বিষয়শ্রেণী:২০০০-এ মৃত্যু বিষয়শ্রেণী:১৯৬২-এ জন্ম
গঙ্গা পুষ্করম হল গঙ্গা নদী  সম্পর্কিত একটি উৎসব যা সাধারণত ১২ বছরে একবার আয়োজিত হয়। অশ্বিনী নক্ষত্র সময়ে মেষ  রাশিতে বৃহস্পতির প্রবেশের সময় থেকে ১২ দিনের জন্য এই পুষ্করম পালন করা হয়।   আরও দেখুন কুম্ভমেলা গোদাবরী মহা পুষ্করম পুষ্কর মেলা  তথ্যসূত্র  বিষয়শ্রেণী:ভারতের ধর্মীয় উৎসব বিষয়শ্রেণী:জল ও হিন্দুধর্ম বিষয়শ্রেণী:উৎসব বিষয়শ্রেণী:ভারতের ধর্মীয় ভ্রমণস্থান  বিষয়শ্রেণী:হিন্দু তীর্থস্থান বিষয়শ্রেণী:গঙ্গা নদী বিষয়শ্রেণী:হিন্দুধর্মে নদনদী
পিনিনফারিনা স্পা ( ;  একটি ইতালীয় গাড়ি ডিজাইন ফার্ম এবং কোচবিল্ডার, যার সদর দপ্তর ইতালির কাম্বিয়ানো, তুরিনে অবস্থিত। কোম্পানিটি ১৯৩০ সালে বাতিস্তা "পিনিন" ফারিনা দ্বারা প্রতিষ্ঠিত হয়েছিল। ১৪ ডিসেম্বর ২০১৫ তারিখে, ভারতীয় বহুজাতিক মাহিন্দ্রা গ্রুপ প্রায় €১৬৮ মিলিয়ন ডলারে পিনিনফারিনা স্পা-এর ৭৬.০৬% অধিগ্রহণ করে।   পিনিনফারিনা বিভিন্ন ধরণের অটোমোবাইল নির্মাতারা যানবাহন ডিজাইনের জন্য নিযুক্ত করে। এই সংস্থাগুলির মধ্যে ফেরারি, আলফা রোমিও, পিউজো, ফিয়াট, জিএম, ল্যান্সিয়া এবং মাসেরাটির মতো দীর্ঘস্থায়ী গ্রাহকদের পাশাপাশি এশিয়ান বাজারে উদীয়মান সংস্থাগুলিও অন্তর্ভুক্ত রয়েছে, যাদের মধ্যে ভিয়েতনামের অ্যাভিচাইনা, চেরি, চ্যাংফেং, ব্রিলিয়ান্স, জেএসি এবং ভিনফাস্টের মতো চীনা নির্মাতারা এবং কোরিয়ান নির্মাতারা ডেউ এবং হুন্ডাই রয়েছে।  ১৯৮০ সাল থেকে, পিনিনফারিনা উচ্চ-গতির ট্রেন, বাস, ট্রাম, রোলিং স্টক, স্বয়ংক্রিয় হালকা রেল গাড়ি, পিপল মুভার, ইয়ট, বিমান এবং ব্যক্তিগত জেট ডিজাইন করেছে। ১৯৮৬ সালে "পিনিনফারিনা এক্সট্রা" তৈরির পর থেকে এটি শিল্প নকশা, অভ্যন্তরীণ নকশা, স্থাপত্য এবং গ্রাফিক ডিজাইনের উপর পরামর্শ করে আসছে। পিনিনফারিনা ২০০১ সাল পর্যন্ত বাত্তিস্তার ছেলে সার্জিও পিনিনফারিনা পরিচালনা করতেন, তারপর তার নাতি আন্দ্রেয়া পিনিনফারিনা ২০০৮ সালে মারা যাওয়ার আগ পর্যন্ত পরিচালনা করতেন। আন্দ্রেয়ার মৃত্যুর পর, তার ছোট ভাই পাওলো পিনিনফারিনাকে সিইও নিযুক্ত করা হয়।   ২০০৬ সালে তার সর্বোচ্চ পর্যায়ে, পিনিনফারিনা গ্রুপ ২,৭৬৮ জনকে নিয়োগ করেছিল, ইউরোপ, মরক্কো এবং মার্কিন যুক্তরাষ্ট্র জুড়ে তাদের সহায়ক কোম্পানির অফিস ছিল। ২০১২ সালের হিসাব অনুযায়ী, মোটরগাড়ি উৎপাদন সিরিজের সমাপ্তির সাথে সাথে, কর্মসংস্থান কমে ৮২১-এ দাঁড়িয়েছে। পিনিনফারিনা মিলান স্টক এক্সচেঞ্জ, বোর্সা ইটালিয়ানায় নিবন্ধিত এবং সর্বজনীনভাবে লেনদেন করা হয়। তথ্যসূত্র  বিষয়শ্রেণী:১৯৩০-এ ইতালিতে প্রতিষ্ঠিত বিষয়শ্রেণী:২০১৫-এর অধিগ্রহণ ও একত্রীকরণ বিষয়শ্রেণী:ব্যাটারি চালিত বৈদ্যুতিক যানবাহন প্রস্তুতকারক বিষয়শ্রেণী:ইতালির নকশা কোম্পানি বিষয়শ্রেণী:ইতালির বৈদ্যুতিক যানবাহন প্রস্তুতকারক বিষয়শ্রেণী:ইতালির প্রকৌশল কোম্পানি বিষয়শ্রেণী:ইতালীয় মার্কা বিষয়শ্রেণী:মাহিন্দ্রা গ্রুপ বিষয়শ্রেণী:তুরিন ভিত্তিক প্রস্তুতকারক কোম্পানি বিষয়শ্রেণী:তুরিন ভিত্তিক মোটর গাড়ি প্রস্তুতকারক বিষয়শ্রেণী:১৯৩০-এ প্রতিষ্ঠিত যানবাহন প্রস্তুতকারক কোম্পানি বিষয়শ্রেণী:তুরিন ভিত্তিক কোম্পানি
থাম্ব|250x250পিক্সেল|আর্মেনীয় গির্জা, ২০১৭। ডান|থাম্ব|আর্মেনীয় গির্জার প্রবেশপথ ডান|থাম্ব|১৭৮১ সালে নির্মিত গির্জাটির ভিত্তিপ্রস্তরের ফলক আর্মেনীয় গির্জা পুরান ঢাকার একটি প্রাচীন খ্রিস্টধর্মীয় উপাসনালয়। এটি ১৭৮১ খ্রিস্টাব্দে প্রতিষ্ঠিত হয়। এটি পুরান ঢাকার আরমানিটোলায় অবস্থিত। ব্যবসা-বাণিজ্যের প্রয়োজনে অষ্টাদশ ও ঊনবিংশ শতকে ঢাকায় অনেক আর্মেনীয় ব্যক্তির আগমন ঘটে। গীর্জা নির্মাণের পূর্বে ঐ স্থানে ছিলো আর্মেনীয়দের একটি কবরস্থান। এই গির্জার জন্য জমি দান করেন আগা মিনাস ক্যাটচিক। ১৮৮০ সালে আর্থিক অনটনে পড়ে গির্জার ঘণ্টাটি বাজানো বন্ধ করে দেওয়া হয়। ১৮৯৭ সালের ভূমিকম্পে গির্জার ঘড়িঘর বিধ্বস্ত হয়। গির্জার অঙ্গনে আর্মেনীয়দের কবরস্থান অবস্থিত।  নির্মাণকাল  আর্মেনীয় গির্জাটি আরমানিটোলা ও স্যার সলিমুল্লাহ মেডিকেল কলেজ এর মাঝে চার্চ রোডে অবস্থিত। অষ্টাদশ শতকে পুরান ঢাকার আর্মেনীয় বসতি থেকেই গির্জাটি আর্মেনীয় গির্জা নামে পরিচিত হয়। একটি প্রাচীন প্রতিষ্ঠাফলক থেকে জানা যায় গির্জাটি ১৭৮১ সালে নির্মিত হয়েছিল। গির্জার ঘণ্টাঘরের পাশে ক্লক টাওয়ার হিসেবে একটি সুদৃশ্য গির্জাচূড়া ১৮৩৭ সালে নির্মাণ করা হয় যা ১৮৯৭ সালের বিধ্বংসী ভূমিকম্পে ভেঙে পড়ে।   ইতিহাস   ১৭৮১ খ্রিস্টাব্দের পূর্বে গির্জার স্থানটিতে একটি কবরস্থান ছিল। আগা ক্যাটচিক মিনাস (Aga Catchick Minas) গির্জার জন্য এই জমিটি দান করেন। তাঁর স্ত্রী সোফি ১৭৬৪ সালে মৃত্যুবরণ করেন এবং তাকে গির্জায় সমাধিস্থ করা হয়। লেফটেন্যান্ট কর্নেল ডেভিডসন ১৮৪০ সালে গির্জাটি পরিদর্শন করেন এবং সেখানে বড়দিন উদ্‌যাপন প্রত্যক্ষ করেন।Bengal Past and Present, Volume 8, 1931, page 39-41   গঠনশৈলী  গির্জার মূল ভবনটিতে ১৪ ফুট প্রশস্ত আঙিনা রয়েছে। আয়তাকার ভবনটি তিনটি অংশে বিভক্ত- একপাশে রেলিংবেষ্টিত উচ্চ বেদী, একটি কেন্দ্রীয় প্রার্থনাগৃহ এবং নারী ও শিশুদের জন্য সংরক্ষিত গ্যালিরিযুক্ত একটি অংশ। ১০ ফুট উঁচু বেদীটি সম্ভবত কাঠের তৈরি। বেদীটি দেয়াল থেকে ৪ ফুট দূরবর্তী অর্ধবৃত্তাকার গম্বুজবিশিষ্ট ছাদের নিচে স্থাপিত। BUILDINGS OF THE BRITISH RAJ IN BANGLADESH, by Najimuddin Ahmed, edited by John Sanday, THE UNIVERSITY PRESS LIMITED, November1986 first edition, page number 33-34  চিত্রশালা    তথ্যসূত্র   বিষয়শ্রেণী:ঢাকার গির্জা বিষয়শ্রেণী:বাংলাদেশের গির্জা বিষয়শ্রেণী:ঢাকা জেলার দর্শনীয় স্থান বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:পুরান ঢাকা বিষয়শ্রেণী:১৭৮১-এ সম্পন্ন গির্জা বিষয়শ্রেণী:১৬শ শতাব্দীর ভারতের গির্জা
রায়নগর রেলওয়ে স্টেশন হল দক্ষিণ পূর্ব রেল এর অন্তর্গত অঞ্চলের আদ্রা রেলওয়ে বিভাগের অন্তর্গত একটি রেলওয়ে স্টেশন। এটি ভারতের পশ্চিমবঙ্গ রাজ্যের পূর্ব বর্ধমান জেলায় বাঁকুড়া-মসাগ্রাম লাইনে অবস্থিত।  ইতিহাস বাঁকুড়া ও বর্ধমান জেলার বাঁকুড়া এবং রায়নগরকে সংযোগকারী ন্যারো গেজ বাঁকুড়া দামোদর রেলওয়ে বা বিডিআর ১৯১৬ - ১৭ সালে ট্রেন চলাচলের জন্য উন্মুক্ত হয়। ২০০৫ সালে, বাঁকুড়া – মশাগ্রাম লাইন নামে পরিচিত ১১৮ কিলোমিটার দীর্ঘ রেলপথটি ১,৬৭৬ মিমি (৫ ফুট ৬ ইঞ্চি) ব্রডগেজে রূপান্তরিত হয়। ২০১৭ সালে সম্পূর্ণ রেলপথটি ট্রেন চলাচলের জন্য উন্মুক্ত হয়। সম্পূর্ণ রেলপথটি ২০১৮-১৯ সালে বিদ্যুতায়িত হয়।  তথ্যসূত্র  বিষয়শ্রেণী:পূর্ব বর্ধমান জেলার রেলওয়ে স্টেশন বিষয়শ্রেণী:আদ্রা রেলওয়ে বিভাগ বিষয়শ্রেণী:১৯১৬-এ ভারতে চালু রেলওয়ে স্টেশন
শক্তিনগর () ভারতের কর্ণাটক রাজ্যের রায়চুর জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে শক্তিনগর শহরের জনসংখ্যা হল ১৮,৯৮৩ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৫%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে শক্তিনগর এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   ইতিহাস  শক্তিনগর প্রতিষ্ঠিত ও নামকরণ করেছিলেন বি.আর. জগন, যিনি ১৯৭০ এর দশকের শেষভাগে বিভাগীয় প্রকৌশলী হিসাবে রায়চুর তাপবিদ্যুৎ কেন্দ্র শুরু করেছিলেন।  শক্তিনগর রায়চুর থেকে রায়চুর - হায়দ্রাবাদ রুটে ২০ কিলোমিটার দূরে অবস্থিত। শক্তিনগর তাপ বিদ্যুৎ কেন্দ্রের জন্য বিখ্যাত যা কয়লা থেকে বিদ্যুত উৎপাদন করে এবং তাকে আর.টি.পি.এস. রায়চুর তাপ বিদ্যুৎ কেন্দ্র। এহেতু একে শক্তিনগর (কন্নড় শক্তি = শক্তি, নগর = স্থান) বলা হয়। শটকিনগর কর্ণাটকের সীমান্তে অবস্থিত। আরটিপিএসের আগে দেওসুগর নামে একটি ছোট্ট গ্রাম ছিল যা তার প্রভু সুগুেশ্বর মন্দিরের জন্য বিখ্যাত। প্রতি বছর মন্দির প্রাঙ্গণে একটি রথের মেলা অনুষ্ঠিত হয় এবং রায়চুর ও তার আশেপাশে লক্ষ লক্ষ ভক্ত এই  উৎসবটি দেখতে এই স্থানটি পরিদর্শন করবেন। এই গাড়ী মেলা নভেম্বর বা ডিসেম্বর মাসে এক সপ্তাহের জন্য অনুষ্ঠিত হয় এবং মন্দিরটির একটি দুর্দান্ত ঐতিহাসিক তাৎপর্য রয়েছে। আরটিপিএসটি ১৯৮০ সালে দেওসুগার থেকে কয়েক কিলোমিটার দূরে নির্মিত হয়েছিল এবং তাই এই জায়গাটিকে পরে শক্তিনগর বলা হয়।   তথ্যসূত্র   বিষয়শ্রেণী:কর্ণাটকের শহর
জন হ্যাসব্রুক ভ্যান ভ্লেক (১৩ই মার্চ, ১৮৯৯ - ২৭শে অক্টোবর, ১৯৮০) একজন মার্কিন পদার্থবিজ্ঞানী। তার বাবা বিখ্যাত গণিতবিদ এডওয়ার্ড বার ভ্যান ভ্লেক এবং দাদা জ্যোতির্বিজ্ঞানী জন মনরো ভ্যান ভ্লেক। কানেক্টিকাটের মিড্‌লটাউনে জন্ম হলেও তিনি বেড়ে উঠেন উইসকনসিনের ম্যাডিসনে। ভ্যান ভ্লেক চুম্বকত্বের কোয়ান্টাম বলবিজ্ঞান বিষয়ক তত্ত্বের অবতারণা করেন এবং জটিল ধাতু সংকরে রাসায়নিক বন্ধন বিষয়ে গবেষণা করেন। ১৯৭৭ সালে ফিলিপ ওয়ারেন এন্ডারসন এবং নেভিল ফ্রান্সিস মটের সাথে যৌথভাবে পদার্থবিজ্ঞানে নোবেল পুরস্কার লাভ করেন।   তথ্যসূত্র    বহিঃসংযোগ   John Hasbrouck van Vleck  Autobiography  On the verge of Umdeutung in Minnesota: Van Vleck and the correspondence principle; Duncan and Janssen, Elsevier Science, University of Pittsburg archive - http://philsci-archive.pitt.edu/archive/00002818/01/duncan-janssen.pdf  Chazen Museum of Art  বিষয়শ্রেণী:১৮৯৯-এ জন্ম বিষয়শ্রেণী:১৯৮০-এ মৃত্যু বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:মার্কিন পদার্থবিজ্ঞানী বিষয়শ্রেণী:ন্যাশনাল মেডেল অফ সাইন্স বিজয়ী বিষয়শ্রেণী:মার্কিন নোবেল বিজয়ী বিষয়শ্রেণী:মার্কিন গণিতবিদ বিষয়শ্রেণী:ওলন্দাজ বংশোদ্ভূত মার্কিন ব্যক্তি বিষয়শ্রেণী:উইসকনসিন-ম্যাডিসন বিশ্ববিদ্যালয়ের প্রাক্তন শিক্ষার্থী বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:উইসকনসিন-ম্যাডিসন বিশ্ববিদ্যালয়ের শিক্ষক বিষয়শ্রেণী:লরেন্টজ মেডেল বিজয়ী বিষয়শ্রেণী:আর্ভিং ল্যাংমিউয়র অ্যাওয়ার্ড বিজয়ী বিষয়শ্রেণী:এলিয়ট ক্রেসন পদক বিজয়ী বিষয়শ্রেণী:২০শ শতাব্দীর মার্কিন পদার্থবিজ্ঞানী বিষয়শ্রেণী:রয়্যাল নেদারল্যান্ডস কলা ও বিজ্ঞান একাডেমির সদস্য বিষয়শ্রেণী:রয়েল সোসাইটির বিদেশি সদস্য বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য বিষয়শ্রেণী:হার্ভার্ড বিশ্ববিদ্যালয়ের শিক্ষক বিষয়শ্রেণী:২০শ শতাব্দীর মার্কিন গণিতবিদ বিষয়শ্রেণী:রয়েল সুয়েডীয় বিজ্ঞান অ্যাকাডেমির সদস্য বিষয়শ্রেণী:মার্কিন ফিলোসফিক্যাল সোসাইটির সদস্য
আক্কেলপুর সরকারী এফ ইউ পাইলট উচ্চ বিদ্যালয়, জয়পুরহাট জেলার আক্কেলপুর উপজেলার একমাত্র সরকারি হাইস্কুল।  এটি আক্কেলপুর পৌরসভাতে ও আক্কেলপুর রেলওয়ে স্টেশনের পূর্ব পাশে অবস্থিত।   ইতিহাস  এই বিদ্যালয়টি ১৯৪৮ সালে প্রতিষ্ঠিত হয়। ১৯৪৮ সালে তুলশীগঙ্গা নদীর উত্তর পূর্ব তীরে সোনামুখী ছিল তখন রমরমা বন্দর। সাপ্তাহিক হাট বসতো রোববার, শোনা যায় শনিবার দুপুরের পরপরই হাট লেগে যেতো। বিভিন্ন এলাকার হাটুরেদের আনাগোনায় ভারী হয়ে ওঠতো গঞ্জের বাতাস। বিখ্যাত নদীবন্দর খ্যাত এই সোনামুখীতে ১৯০৪ সালে মাইনর ইংলিশ স্কুল প্রতিষ্ঠা লাভ করে।১৯১৬ সালে সেটি কলকাতা বিশ্ববিদ্যালয়ের স্বীকৃতপ্রাপ্ত হয়ে হাইস্কুলে রুপান্তরিত হয়। তৎকালীন সময়ে বর্তমান জয়পুরহাট জেলার মধ্যে সোনামুখী উচ্চ বিদ্যালয়,কালাই এম,ইউ উচ্চ বিদ্যালয় এবং খঞ্জনপুর উচ্চ বিদ্যালয় ছাড়া অার কোন স্কুল ছিল না।বর্তমানে আক্কেলপুর বাজার যে স্থানে অবস্থিত অর্থাত সোনামুখী থেকে তুলসীগঙ্গা নদীর দক্ষিণ পশ্চিম পাড়ে আক্কেলপুরে তখন পর্যন্ত কোন বিদ্যালয় ছিল না। কিংবা বিদ্যালয় স্থাপন করার কথাও কেউ ভাবছিল না। ১৯১৯ সালের জানুয়ারী মাসে স্থানীয় মাড়োয়ারী ঘিষা মোর, ভীমরাজ আগরওয়ালা, , মোহনলাল আগরওয়ালা,আক্কেলপুর উপজেলার প্রথম গ্রাজুয়েট পারসন কানপুর গ্রামের কৃতিসন্তান,পরবর্তীতে খঞ্জনপুর হাইস্কুলের প্রধান শিক্ষক খান সাহেব জসীর উদ্দিন সাহেব সহ প্রমুখ শিক্ষানবিশ ব্যক্তিবর্গএখানে একটি হাইস্কুল স্থাপনের প্রয়োজনীয়তা অনুভব করেন । কিন্তু স্থানাভাবে তাদের সে চিন্তা কার্যকর হচ্ছিল না।সেসময় বর্তমানে যেখানে আদর্শ ক্লাব অবস্থিত সেখানে স্থানীয় মাড়োয়ারি ব্যাবসায়ীদের একটি ধর্মশালা ছিল। এই ধর্মশালাতে হঠাৎ একদিন মাড়োয়ারী ব্যবসায়ীদের সহায়তায় তাদের আটচালা ঘরে শুরু হয় প্রথম থেকে ষষ্ঠ শ্রেণী পর্যন্ত পাঠদানকার্য।এলাকার লোকজন এটাকে হিন্দু স্কুল বা মাড়োয়ারি স্কুল বলত। কারণ, এতে হিন্দুদের জন্য সংস্কৃত ভাষা এবং হিন্দু ধর্মের রীতিনীতি ও পুরোদমে শিক্ষা দেয়া হতো। এই স্কুলের প্রধান শিক্ষক ছিলেন বাবু সতীশচন্দ্র রায়।এখানেই স্কুল চলতে থাকে। এদিকে এখানে হাই স্কুলপ্রতিষ্ঠা করার প্রচেষ্টা শুরু হলে তখন অনেকে এর বিরোধীতা করে বলেন যে, নদীর ওপারেই সোনামুখী উচ্চ বিদ্যালয়,যারা পড়বে ওখানে গিয়েই পড়বে। অযথা জায়গা জমি নষ্ঠ করে স্কুল তৈরির কোন প্রয়োজন নেই।এছাড়া সোনামুখী ছিল তখন প্রসিদ্ধ বন্দর।আক্কেলপুরে তখন এক রেলস্টেশন ছাড়া কিছু ছিল না।একটা হাট ছিল যেটা বসতো বর্তমান থানা ভবনের পুর্বে বর্তমান মন্তাজ সরদারের বাড়ির কাছে।আক্কেলপুর এর মাড়োয়ারী ব্যবসায়ীরা ও তখন সোনামুখীতে থাকতেন।এভাবে বিদ্যালয় স্থাপনে কালক্ষেপণ হতে থাকে।১৯৪৮ সালে বর্তমান স্থানে হাই স্কুল গঠন করা হয়। উক্ত স্থানে বিদ্যালয়ের জন্য জমি দান করেন আক্কেলপুর উপজেলার রুকিন্দীপুর ইউনিয়নের পশ্চিম আওয়ালগাড়ী(কুলাপাড়া)গ্রামের বাসিন্দা এবং অত্র এলাকার তৎকলীন সময়ের বিশিষ্ট পাট ব্যাবসায়ী জনাব ফজর উদ্দীন। তিনি তার ব্যাবসার মাধ্যমে প্রচুর অর্থবিত্তের মালিক হোন।কেউ যখন বিদ্যালয় স্থাপনের জন্য জমি দাতা খুজে পাচ্ছিলেন না ঠিক তখনি তিনি এগিয়ে আসেন। বিদ্যালয় প্রতিষ্ঠার জন্য দান করেন প্রয়োজনীয় পরিমাণ জমি। আক্কেলপুর এর বিশিষ্ট রাজনৈতিক ব্যক্তিত্ব জনাব মজিবর রহমান আক্কেলপুরী এই বিদ্যালয় প্রতিষ্ঠার জন্য যথেষ্ট ভুমিকা রাখেন। তাঁরই আহব্বানে এলাকাবাসী বিদ্যালয় নির্মাণে প্রয়োজনীয় অর্থ সাহায্য করেন।জমিদাতার নামে ১৯৪৮ সালে আক্কেলপুর ফজর উদ্দিন পাইলট হাই স্কুল প্রতিস্টা লাভ করে।প্রতিস্টার পর থেকে অত্র এলাকার শিক্ষার প্রসারে আক্কেলপুর এফ ইউ পাইলট হাই স্কুল গুরুত্বপূর্ণ ভূমিকা পালন করছে।   তথ্যসূত্র   বিষয়শ্রেণী:জয়পুরহাট জেলার বিদ্যালয় বিষয়শ্রেণী:আক্কেলপুর উপজেলার শিক্ষাপ্রতিষ্ঠান
ডান|থাম্ব|240x240পিক্সেল| জানুয়ারী, ২০১০, নেভাদারের লাস ভেগাসের স্যান্ডস কনভেনশন সেন্টারে এভিএন অ্যাডাল্ট এন্টারটেইনমেন্ট এক্সপোতে হাসলার বুথ হাসলার ভিডিও হ'ল মার্কিন পর্নোগ্রাফি চলচ্চিত্রের স্টুডিও। এটি ল্যারি ফ্লিন্টের ল্যারি ফ্লিন্ট পাবলিকেশনের মালিকানাধীন এবং এটি হাসলার-ব্র্যান্ডযুক্ত বিভিন্ন উদ্যোগের অংশ, যার মধ্যে হাসলার ম্যাগাজিন, হাসলার ক্যাসিনো এবং হাসলার হলিউডের খুচরা বিক্রয় কেন্দ্র রয়েছে।  ২০০৩ সালে হাসলার ভিডিও ভিসিএ পিকচার্স কিনেছিল,  যা এলএফপি সংঘের মধ্যে একটি পৃথক ব্র্যান্ড পরিচয় বজায় রেখেছিল।    হাসলার ভিডিও তাদের মূলধারার চলচ্চিত্রগুলির প্যারোডি এবং প্যারিস হিলটন, ডেভিড হাসেলহফ বা লিন্ডসে লোহানের মতো সেলিব্রিটি এবং "হ্যাপি ডেজ", "স্টার ট্রেক" এবং "গ্লির" মতো টিভি শোগুলির জন্য পরিচিত। ২০০৮ এর রিপাবলিকান রাষ্ট্রপতির মনোনীত প্রার্থী জন ম্যাককেইন আলাস্কার গভর্নর সারা প্যালিনকে তার চলমান সহকর্মী হিসাবে বেছে নেওয়ার জবাবে, হুাসলার ক্রেগলিস্টে একটি শ্রেণিবদ্ধ বিজ্ঞাপন দিয়েছিল, যাতে একটি পর্নোগ্রাফিক চলচ্চিত্রে অভিনয় করতে ইচ্ছুক সারাহ প্যালিনের জমজ চাওয়া হয়েছিল গভর্নরকে চিত্রিত করে।   অবশেষে হু ইজ নাইলিন 'পেইলিন'  চলচ্চিত্রটি ২০০৮ সালের ৪ নভেম্বর মুক্তি পেয়েছিল, যাতে লিসা অ্যান অভিনয় করেছিলেন।   পুরস্কার     তথ্যসূত্র      বহিঃসংযোগ       বিষয়শ্রেণী:লস অ্যাঞ্জেলেসে পর্নোগ্রাফি বিষয়শ্রেণী:মার্কিন যুক্তরাষ্ট্রের চলচ্চিত্র প্রযোজনা কোম্পানি বিষয়শ্রেণী:মার্কিন পর্নোগ্রাফিক চলচ্চিত্র স্টুডিও বিষয়শ্রেণী:ক্যালিফোর্নিয়া ভিত্তিক বেসরকারিভাবে প্রতিষ্ঠিত কোম্পানি বিষয়শ্রেণী:১৯৯৮-এ প্রতিষ্ঠিত মার্কিন কোম্পানি
থাম্ব|মার্কেট ভিলেজ  মার্কেট ভিলেজ ছিল  আয়তনের একটি বিপণিবিতান, যা অবস্থান ছিল মার্কহাম, অন্টারিও, কানাডায়।  ১৯৯০ সালে খোলা হয়েছিল এবং ১৯৯৫ সালে সম্প্রসারিতকরণের লক্ষ্যে মলটি ১ মার্চ, ২০১৮-এ বন্ধ করা হয়েছিল।    তথ্যসূত্র   বিষয়শ্রেণী:চীনা ভাষার লেখা থাকা নিবন্ধ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:কানাডার বিলুপ্ত বিপণিবিতান বিষয়শ্রেণী:১৯৯০-এ প্রতিষ্ঠিত বিপণিবিতান বিষয়শ্রেণী:২০১৮-এ বিলুপ্ত বিপণিবিতান
স্নাতক অবধি  লেসবিয়ান( এলউজি ),Rimer, Sara (June 5, 1993). "Campus Lesbians Step Into Unfamiliar Light". The New York Times.Ayer, hoy y siempre স্নাতক অবধি  গে ( জিইউজি ), এবং উভকামী অবধি স্নাতক ( বিইউজি )Bi For NowDonaldson James, Susan (August 16, 2007). "Young Women Defy Labels in Intimacy With Both Sexes". ABC News এগুলি মূলত এলজিবিটিকিউ সম্প্রদায়ের সাথে সম্পর্কিত অপশব্দ। উচ্চ বিদ্যালয় বা কলেজের এক বিশেষ শ্রেনীর তরুন বয়সী মহিলা বর্ণনা করার জন্য এই সকল শব্দ ব্যবহৃত হয়। এই বিশেষ শ্রেনীর মহিলারা অস্থায়ী সময়কালের মধ্যে লেসবিয়ান বা উভকামী হিসাবে জীবন অতিবাহিত করার জন্য বিভিন্ন সামাজিক পরীক্ষা-নিরীক্ষা করে, কিন্তু শেষ পর্যন্ত তারা বিষমকামী পরিচয় গ্রহণ করেই জীবন অতিবাহিত করেন।   ব্যবহার  ১৯৯৯ সালে সিয়াটেল উইকলিতে প্রকাশিত একটি প্রবন্ধে এ. ডেভিস উল্লেখ করেছিলেন যে, সমকামী হিসাবে জীবনযাপন করার উদ্দেশ্যে এবং সমকামী সম্পর্ক কেমন হয় তার অভিজ্ঞতা পাওয়ার জন্য তিনি বিভিন্ন সামাজিক পরিস্থিতি নির্ভর পরীক্ষা-নিরীক্ষা করেছিলেন। এর ফলে, তিনি সমকামী বন্ধুদের কাছ থেকে বিরূপ প্রতিক্রিয়ার সম্মুখীন হন। তার সমকামী বন্ধুরা তাকে উভকামী পরিচয় গ্রহন করার জন্য চাপ দিতে থাকে।যদিও ডেভিস বর্তমানে নিজেকে একজন বিষমকামী হিসেবে পরিচয় দেন, তবে তিনি স্বীকার করেছেন যে তিনি শুধুমাত্র অল্প সময়ের জন্য এই পরীক্ষা-নিরীক্ষা করেছিলেন। ডেভিস বলেন যে সমকামীতার অভিজ্ঞতা সম্পন্ন মহিলারা এলজিবিটিকিউ সম্পর্কিত বিষয়গুলির সাথে বেশি পরিচিত এবং সেই কারনেই সামাজিক বৈষম্যের বিরোধিতা করার সম্ভাবনাও তাদের মধ্যে বেশি। তিনি আরও বলেন যে, সমকামিতার পরীক্ষা-নিরীক্ষাকারী পুরুষদের ক্ষেত্রেও এই একই প্রবনতা বিদ্যমান এবং এই সমস্ত কিছু এলজিবিটিকিউ সম্প্রদায়ের গ্রহণযোগ্যতা বৃদ্ধিতে সহায়ক হবে। Davis, A. (September 15, 1999). "Confessions of a college lesbian". Seattle Weekly.   তথ্যসূত্র    বহিঃসংযোগ    সোহন, অ্যামি (১০ ফেব্রুয়ারী, ২০০৩)। "এখনকার জন্য দ্বৈত-লিঙ্গ" । নিউ ইয়র্ক ম্যাগাজিন ।  লেউইন, তামার (১৭ মার্চ, ২০১১)। "সমকামীতার পরীক্ষার কলেজের দৃষ্টিভঙ্গিকে দুর্বল করে দেয়" । নিউ ইয়র্ক টাইমস ।  ক্রাফ্ট, সিওয়াই (১৯ মার্চ, ২০১১)। "কলেজ জীবনে কি সব মহিলাই লেসবিয়ানিজম নিয়ে 'পরীক্ষা' করে?" । মেডিকেল নিউজ টুডে ।  লেউইন, তামার (১৬ সেপ্টেম্বর, ২০০৫)। "জাতীয় জরিপে কিশোর-কিশোরীদের যৌন অভ্যাসের তথ্য অন্তর্ভুক্ত রয়েছে" । নিউ ইয়র্ক টাইমস ।  "উভকামীতা নিয়ে আরও বেশি নারী পরীক্ষা-নিরীক্ষা করছেন" । এমএসএনবিসি / অ্যাসোসিয়েটেড প্রেস ।  ক্লার্ক, জেসিকা (৩০ মে, ২০০৭)। "উভকামী নিরাময়" । মেট্রো টাইমস । ডেট্রয়েট, মিশিগান ।  "দ্য ভ্যাজাইনা ডায়ালগস"    . ফিনিক্স নিউ টাইমস ।  বাউমগার্ডনার, জেনিফার (৯ অক্টোবর, ২০০৭)। "বিবাহের পর সমকামী" । অ্যাডভোকেট ।  ডোনাল্ডসন জেমস, সুসান (১৬ আগস্ট, ২০০৭)। "যুবতী মহিলারা উভয় লিঙ্গের সাথে ঘনিষ্ঠতার ক্ষেত্র অস্বীকার করে" । এবিসি নিউজ ।  বিষয়শ্রেণী:লেসবিয়ান সংস্কৃতি বিষয়শ্রেণী:এলজিবিটিকিউ অপশব্দ
টেডি হলো একটি ২০২১ সালের ভারতীয় তামিল ভাষার ফ্যান্টাসি অ্যাকশন ফিল্ম যা শক্তি সৌন্দর রাজন রচনা ও পরিচালনা করেছেন। সতীশ , করুণাকরণ এবং মাগিজ থিরুমেনি এই ছবিতে সহকারী ভূমিকায় অভিনয় করেছেন। এটি প্রথম তামিল চলচ্চিত্র যা ভারতীয় অ্যানিমেশন কোম্পানিকে একটি বিশেষ অ্যানিমেটেড চরিত্র ডিজাইন করার জন্য ব্যবহার করে এবং কোচদাইইয়ান (2014) এর পরে তামিল ভাষায় দ্বিতীয় মোশন-ক্যাপচার চলচ্চিত্র। এটি ১২ই মার্চ ২০২১ তারিখে হটস্টার এ বিশ্বব্যাপী মুক্তি পায়।   অভিনয়ে    শিবনারায়ণ বা শিবের চরিত্রে আর্য  সায়েশা সায়গল শ্রীবিদ্যা পুরুষোত্তমন বা শ্রী চরিত্রে  টেডি চরিত্রে নিম্মি হর্ষন (কণ্ঠস্বর) এবং ইবি গোকুলান (মোশন ক্যাপচার)  ডাঃ প্রিয়া গোপাল চরিত্রে সাক্ষী আগরওয়াল ( অতিথি উপস্থিতি )  ডাঃ ভারদারাজনের ভূমিকায় মাগিজ থিরুমেনি  রামচন্দ্রনের চরিত্রে সতীশ ( শিবের বন্ধু)  কার্তিক চরিত্রে করুণাকরন  ঋষির চরিত্রে রাজা রুদ্রকোদি (শ্রীবিদ্যার প্রেমিক)  সারার চরিত্রে মাসুম শঙ্কর  শ্রীবিদ্যার বাবা পুরুষোত্তমন চরিত্রে আরএনআর মনোহর  শ্রীবিদ্যার মায়ের ভূমিকায় মোনা বেদ্রে  লক্ষ্মীর চরিত্রে প্রবীণা  (শিবের মা)  বরধরজানের সহকারী হিসেবে আবদুল লি  হরিশের চরিত্রে শাবির কল্লারক্কল  প্রদীপ কে বিজয়ন  র‍্যাবিডস হিসেবে ইয়োন পেরিভার  বহিঃসংযোগ      তথ্যসূত্র   বিষয়শ্রেণী:২০২১-এর চলচ্চিত্র বিষয়শ্রেণী:তামিল ভাষার চলচ্চিত্র বিষয়শ্রেণী:চেন্নাইয়ে ধারণকৃত চলচ্চিত্র বিষয়শ্রেণী:ইউরোপে ধারণকৃত চলচ্চিত্র বিষয়শ্রেণী:তামিলনাড়ুতে ধারণকৃত চলচ্চিত্র বিষয়শ্রেণী:মোশন ক্যাপচার ব্যবহার করে চলচ্চিত্র বিষয়শ্রেণী:লাইভ অ্যাকশন এবং অ্যানিমেশন সহ ভারতীয় চলচ্চিত্র বিষয়শ্রেণী:ডিজনি+ হটস্টারের মৌলিক চলচ্চিত্র বিষয়শ্রেণী:ভারতীয় ফ্যান্টাসি অ্যাকশন চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভাল্লুক সম্পর্কে চলচ্চিত্র বিষয়শ্রেণী:২০২০-এর দশকের তামিল ভাষার চলচ্চিত্র